Σεβαστούπολη

Η Σεβαστούπολη (ρωσικά και ουκρανικά : Севасто́поль, κριμαϊκά: Aqyar) είναι πόλη - λιμάνι στο νοτιοδυτικό τμήμα της Κριμαίας. Η πόλη προς το παρόν αποτελεί αντικείμενο διαμάχης ανάμεσα σε Ρωσία και Ουκρανία. Η Ρωσία και η ίδια η Σεβαστούπολη θεωρούν ότι είναι ομοσπονδιακή πόλη της Ρωσικής Ομοσπονδίας, ενώ η Ουκρανία ότι πρόκειται για πόλη της Ουκρανίας με ειδικό καθεστώς. Η Ρωσία έχει εκτοπίσει τον Ουκρανικό στρατό και ελέγχει την πόλη. Ο πληθυσμός της πόλης το 2007 υπολογιζόταν σε 379.200 κατοίκους. Βρίσκεται στη χερσόνησο της Κριμαίας, στις ακτές της Μαύρης Θάλασσας. Λόγω της θέσης της, είναι εδώ και αιώνες σημαντική ναυτική βάση, εξακολουθώντας και σήμερα να είναι βάση του Στόλου της Μαύρης Θάλασσας του ρωσικού (και πρώην σοβιετικού) ναυτικού. Η πόλη είναι κέντρο των δραστηριοτήτων αλιείας, θαλάσσιου εμπορίου, επιστήμης, βιομηχανίας και αναψυχής στη νοτιοδυτική Ρωσία.

Ιστορία 
Κατά την αρχαιότητα κοντά στην πόλη βρισκόταν η αρχαία ελληνική πόλη Χερσόνησος. Το 1778 ο Αλεξάντερ Βασίλιεβιτς Σουβόροφ κατασκεύασε αναχώματα στην περιοχή για την τοποθέτηση στρατιωτών σε αυτά. Η πόλη ιδρύθηκε το 1783 ως ναυτική βάση και πήρε το όνομα Ακτιάρ (λευκοί γκρεμοί). Το 1784 ο Γκριγκόρι Ποτέμκιν έλαβε διαταγή να κατασκευάσει ένα οχυρό στην περιοχή και να το ονομάσει Σεβαστόπολ. Η πόλη έγινε σημαντικό εμπορικό κέντρο. Το 1855, κατά τη διάρκεια του Κριμαϊκού Πολέμου, η Σεβαστούπολη κατακτήθηκε μετά από εντεκάμηνη πολιορκία από τους Γάλλους, τους Βρετανούς και τους Οθωμανούς, ενώ προηγουμένως είχε καταστραφεί εσκεμμένα από τους Ρώσους. Η πόλη βομβαρδίστηκε, επίσης, κατά τη διάρκεια της πολιορκίας της από τις δυνάμεις του Άξονα και, τελικά, άντεξε 250 μέρες προτού πέσει. Απελευθερώθηκε από τις Σοβιετικές δυνάμεις στις 9 Μαΐου 1944 και έλαβε το βραβείο της Ηρωϊκής Πόλης. Κατά τη διάρκεια του Ψυχρού Πολέμου η Σεβαστούπολη ήταν μια κλειστή πόλη και χρειαζόταν άδεια για να την επισκεφθεί κάποιος. Αν και με τη διάλυση της Σοβιετικής Ένωσης πέρασε στην κατοχή της Ουκρανίας, το 1993 ανακοινώθηκε από το ρωσικό κοινοβούλιο ότι ήταν πόλη της Ρωσικής Συνομοσπονδίας. Ύστερα από συμφωνία ανάμεσα στην Ουκρανία και τη Ρωσία το 1997, αποκλείστηκαν οι όποιες αξιώσεις της τελευταίας στην πόλη.
Κατά την κρίση της κριμαϊκής χερσονήσου του 2014, κατόπιν δημοψηφίσματος, ενσωματώθηκε εκ νέου στη Ρωσία.

Μνημείο Ελλήνων εθελοντών 
Στις 10 Ιουλίου 2016, στο πλαίσιο των εορτασμών του «Ετους Ελλάδας - Ρωσίας 2016», έγιναν τα αποκαλυπτήρια του μνημείου υπέρ των Ελλήνων εθελοντών της Ελληνικής Λεγεώνας του αυτοκράτορα Νικόλαου Α΄, που πολέμησε στον Κριμαϊκό Πόλεμο (1853-1856) στο πλευρό των Ρώσων.  Το μνημείο αυτό είναι το πρώτο ελληνικό μνημείο στην Κριμαία από την εποχή που η χερσόνησος της Κριμαίας ανήκε στη Βυζαντινή Αυτοκρατορία. Το μνημείο τοποθετήθηκε στο πάρκο "Ιστορική Λεωφόρος", που είναι ένα από τα σημαντικότερα αξιοθέατα και πολυσύχναστα μέρη της πόλης. Η βάση του μνημείου είναι διαστάσεων 3,70 Χ 3,70 μ., το ύψος του 6 μ. και είναι εγκατεστημένο σε ειδικά διαμορφωμένο χώρο, δίπλα στο Μουσείο-Πανόραμα της Σεβαστούπολης, σε ένα από τα κεντρικότερα σημεία της πόλης.

Γεωγραφία 

Η πόλη της Σεβαστούπολης βρίσκεται στο νοτιοδυτικό άκρο της χερσονήσου της Κριμαίας σε ένα ακρωτήριο γνωστό ως Χερσόνησος του Ηρακλή σε μια ακτή της Μαύρης Θάλασσας. Η πόλη χαρακτηρίζεται ως ειδική πόλη-περιοχή της Ουκρανίας, η οποία εκτός από την ίδια την πόλη περιλαμβάνει αρκετούς από τους απομακρυσμένους οικισμούς της. Η ίδια η πόλη συγκεντρώνεται κυρίως στο δυτικό τμήμα της περιοχής και γύρω από τον μεγάλο κόλπο της Σεβαστούπολης. Μακριά σε μια απομακρυσμένη τοποθεσία νοτιοανατολικά της Σεβαστούπολης βρίσκεται η πρώην πόλη Μπαλακλάβα (από το 1957 ενσωματώθηκε στη Σεβαστούπολη), ο κόλπος της οποίας στη σοβιετική εποχή χρησίμευε ως κύριο λιμάνι για τα σοβιετικά πετρελαιοκίνητα υποβρύχια.

Η ακτογραμμή της περιοχής είναι ως επί το πλείστον βραχώδης, σε μια σειρά από μικρότερους κόλπους, μεγάλος αριθμός των οποίων βρίσκεται στον κόλπο της Σεβαστούπολης. Τα μεγαλύτερα από αυτά είναι ο νότιος κόλπος (εντός του κόλπου της Σεβαστούπολης), ο κόλπος Άρτσερ, που αποτελείται από μικρότερους κόλπους, όπως τον κόλπο των Κοζάκων. Υπάρχουν πάνω από τριάντα κόλποι στην γύρω περιοχή. Μέσα από την περιοχή ρέουν τρία ποτάμια: το Μπέλμπεκ, Χόρνα και Κάτσα. Και οι τρεις οροσειρές των βουνών της Κριμαίας αντιπροσωπεύονται στη Σεβαστούπολη, η νότια οροσειρά από τα υψίπεδα Μπαλακλάβα, η εσωτερική οροσειρά από τα βουνά Μεκενζιέφ και η εξωτερική οροσειρά από το Κάρα-Τάου.

Κλίμα 
Η Σεβαστούπολη έχει μεσογειακό κλίμα (σύμφωνα με την Κλιματική ταξινόμηση Köppen: Csa), που συνορεύει στενά με ένα υγρό υποτροπικό κλίμα. Λόγω της μέσης καλοκαιρινής αλληλεπίδρασης  συνορεύει επίσης με ένα εποχικό ωκεάνιο κλίμα, με δροσερούς χειμώνες και ζεστά έως καυτά καλοκαίρια.

Η μέση ετήσια θερμοκρασία είναι  κατά τη διάρκεια της ημέρας και περίπου  τη νύχτα. Τους πιο κρύους μήνες, Ιανουάριο και Φεβρουάριο, η μέση θερμοκρασία είναι  κατά τη διάρκεια της ημέρας και περίπου  τη νύχτα. Τους θερμότερους μήνες, τον Ιούλιο και τον Αύγουστο, η μέση θερμοκρασία είναι περίπου  κατά τη διάρκεια της ημέρας και περίπου  τη νύχτα. Γενικά, η περίοδος καλοκαιριού διαρκεί 5 μήνες, από περίπου τα μέσα Μαΐου έως τον Σεπτέμβριο, με τη θερμοκρασία να φτάνει συχνά τους  ή περισσότερο εώς το πρώτο δεκαπενθήμερο του Οκτωβρίου.

Η μέση ετήσια θερμοκρασία της θάλασσας είναι , που κυμαίνεται από  τον Φεβρουάριο έως  τον Αύγουστο. Από τον Ιούνιο έως τον Σεπτέμβριο, η μέση θερμοκρασία της θάλασσας είναι μεγαλύτερη από . Το δεύτερο δεκαπενθήμερο του Μαΐου και το πρώτο εξάμηνο του Οκτωβρίου η μέση θερμοκρασία της θάλασσας είναι περίπου . Η μέση βροχόπτωση είναι περίπου  ετησίως και υπάρχουν περίπου 2.345 ώρες ηλιοφάνειας ετησίως.

Παραπομπές

Εξωτερικοί σύνδεσμοι

 Επίσημη σελίδα  
 "Θρυλική, απόρθητη Σεβαστούπολη" (Ελληνικά)

Πόλεις της Κριμαίας